નદીમાં જળ ઓછા હોવાનાં કારણે બેરોજગાર બનેલા માછીમાર સમાજનાં લોકો 1500 ક્યુસેક પાણી છોડવાના સરકારના નિર્ણયને માત્ર લોલીપોપ સમાન ગણાવી રહ્યાં છે, તો સાથે સરકાર દ્વારા માત્ર વાહ વાહી લૂંટવા કરતાં ગ્રાઉન્ડ ઉપર પરિણામરૂપ કામ કરવા, નર્મદા નદીમાંથી ખરાશ દૂર કરવા તેમજ નદીમાં મીઠા જળ વહેવડાવી ભૂતકાળમાં જે પ્રમાણે નર્મદા નદી ભરૂચ નજીકનાં કિનારે વહેતી હતી તે પ્રમાણે ફરી જીવંત બનાવે તેવી માંગ ઉઠી રહી છે.